*د افغانی سرې میاشتې ټولنې دنورستان نماینده ګۍ ریاست د نشراتو مدیریت له لوری د برګمټال ولسوالۍ (٢٠) تنو ملکې او نظامی مسٸولینو ته د افغانی سرې میاشتې ټولنې د پېژندګلوۍ په موخه نشراتی جلسه ترسره شوه۔* پرون یک شنبه د روان ١٤٤٥ هجری قمری کال د ربیع الآول د میاشتې په ٩مه د افغانی سرې میاشتې ټولنې د نورستان نماینده ګۍ ریاست د نشراتو مدیریت مدیر لخوا د برګمټال ولسوالۍ ٢٠ تنو ملکې او نظامی مسٸولینو ته د افغانی سرې میاشتې ټولنې د پېژندګلوۍ په موخه نشراتی جلسه ترسره شوه. غونډه د قران عظیم الشان د څو مبارکو ایتونو په تلاوت سره پیل او ورپسې د نورستان سرې میاشتې نماینده ګۍ ریاست د نشراتو مدیر نصرت الله (ناړیوال) لخوا د غونډې ګډونوالو ته د ښه راغلاست ویلو ترڅنګ د خپل کاری سفر د هدف په اړه ناستو حاضرینو ته معلومات وړاندې کړل ،چې له هغه وروسته د ترتیب شوی پلان له مخې نشراتی جلسه پیل شوه ،په لومړی سر کې یې د سره صلیب او سرې میاشتې نړیوال غورځنګ د پس منظر، سالفرینو تاریخی پېښې او د هانری دونانت له لوری لیکل شوی کتاب، د جنیوا څلور ګونو کنوانسیونونو او ورسره مل پروتوکولونو او د سره صلیب او سرې میاشتې نړیوال فدراسیون رامنځته کېدلو په اړه تفصیلی معلومات وړاندې کړل، ورسره د افغانی سرې میاشتې ټولنې د تاریخچې، رامنځته کېدو، د سره صلیب نړیوالې کمېټې له لوری د رسمیت پېژندنې د جریان، د غورځنګ اووه ګونی اساسی بنسټیز اصول، د سرې میاشتې، سره صلیب او نړیوال فدراسیون د نښانونو، د افغانی سرې میاشتې د تشکیلاتی جوړښت، بشرپالو، روغتیایی، خیریه او ښوونیزو فعالیتونو او د رضاکارانو ادارې، غړیتوب سېستم، د ځوانانو کلوپونو، مرستونونو، مجامع ولایتی د تشکیل او جوړښت په اړه د تفصیلی معلوماتو د وړاندې کولو ترڅنګ د افغانی سرې میاشتې ټولنې له لوری نورستان ولایت کې په تېرو شاوخوا دوو کالو کې د خدماتو په وړاندې کولو کې د فوق العاده کارکرده ګۍ په اړه هم خبرې وکړی. د غونډې ګډونوالو د نشراتی جلسې په ترسره کېدو خوښی څرګنده کړه او مننه یې وکړه، چې د افغانی سرې میاشتې ټولنې د پېژندګلوۍ او ددې ټولنې له لوری د ترسره کېدونکو فعالیتونو په اړه دوی ته پوهاوی ورکول کېږی. ددې ترڅنګ د نشراتو مدیر د سرې میاشتې د ځانګړې اونۍ په تړاوو معلومات وړاندی او له دوی وغوښتل چی د ځانکړې اونۍ په ورځ دې د اعانی ټکټونه واخلی. د نورستان سرې میاشتې نماینده ګۍ ریاست د نشراتو مدیریت